**Referat. Styremøte i Vestnes sogelag. Januar 2022.**

Tid: 17.01.22, kl. 19. Utsett frå 10.01.22.

Stad: Vestnes bibliotek

Til stades: Lars Sigmund Kleive, Morten Øveraas, Tordis Sivertsen, Tore Tomren

Fråverande: Eli Skavnes

1. **Status økonomi**

Morten vidareformidlar frå rekneskapsførar John Øveraas.

* Resultatet for 2021 viste eit underskot på 13 438, 97 kr. Dette er om lag same resultatet som for 2020 – trass 9000 kr ekstra i utgifter for boktrykking (like mange bøker, men dyrare). Ein del av underskotet skuldast at 95 kontingentar var ubetalte ved årsskiftet. Tidlegare erfaringar gjev grunn til å tru at dei fleste uteståande kontingentane vil bli betalt i løpet av januar og februar.
* Medlemstal: 300. Talet har vore stabilt dei siste åra.
* Rekneskapsførar vil søke kulturmidlar frå Vestnes kommune i 2022. Dette vart også gjort sist år, og Sogelaget fekk då 15 000 kr utbetalt.

1. **"Digitaliseringssaka"**

* Dei fleste av årsskrifta er no digitalt tilgjengelege via Nasjonalbibliotekets nettsider. Morten gjev gode, overtydande argument for at me også i framtida nyttar Nasjonalbiblioteket når det gjeld å digitalisere og gjere tilgjengelege ymse skrifter knytt til Sogelaget.
* Me lyt vurdere om det er fleire skrifter som bør digitaliserast. Eit døme i så måte er *Andre verdskrig i Vestnes*.
* Me lyt sjekke ut følgande: Kva er status for bildearkivet som kommunen sjølv iverksette (v/ Steinar Vikås) for vel 20 år sia? Og kva er status for arkivet i samband med den moglege oppfølgjaren til *Folk før i ti’n?* Det er i alle høve lurt å kople kommunens bildearkiv til fylkets digitalarkiv (Interkommunalt arkiv i Ålesund).

1. **"Bygdeboksaka"**

Morten har sendt e-post til Vestnes kommune (v/ Ingrid Skjegstad) med ønske om eit møte med alle relevante parter for å gjere opp status for bygdebøkene i Vestnes.

1. **Foredrag med Bjørn Austigard**

* Morten har gjort midlertidig avtale med Austigard den 3. februar og har tinga lokale i biblioteket.
* Bibliotek ordnar med påmeldingar.
* Annonsering i Vestnesavisa og via Facebook.
* Etter dagens reglar er det lov med inntil 200 frammøtte - forutsett bruk av munnbind.
* Grunna koronasituasjonen droppar me servering av mat og drikke.
* Morten skal høyre med Britt Skram om ho vil stå for eit musikalsk innslag.
* Fri inngang, men me vil oppfordre til å gje ei gåve via Vipps.
* Tordis føreslår å sel gamle Sogelagsbøker i samband med føredraget.

1. **Andre aktivitetar i vår/sommar**

Dette tek me stilling til på neste styremøte – når koronasituasjonen venteleg er meir avklara.

1. **Eventuelt**

Styret har behov for ein møtande vara. Tore føreslår den lokalhistorieinteresserte norsklektoren Jørn Inge Frostad. Morten skal sjekke om valnemnda aksepterer at styret sjølv peikar ut ein vara.

Vestnes, 17/1-22

Referent: Tore Tomren